Rikunarita-ORG/Wikinium huggingface dataset:
# తరుణ్ భాస్కర్ దాస్యం

| తరుణ్ భాస్కర్ |
| --- |
|  |
| జననం |  (1988-11-05) 1988 నవంబరు 5 చెన్నై |
| వృత్తి | సినీ దర్శకుడు |
| భాగస్వామి | లత |
| తల్లిదండ్రులు | ఉదయ్ భాస్కర్, గీతా భాస్కర్ |

**తరుణ్ భాస్కర్ దాస్యం** తెలుగు సినిమా దర్శకుడు. 2016 లో విడుదలైన పెళ్ళి చూపులు అతని మొదటి సినిమా. ఈ సినిమాకు ఉత్తమ ప్రాంతీయ చిత్రంగానే కాక ఉత్తమ మాటల రచయితగా కూడా అతనికి జాతీయ పురస్కారం దక్కింది. 2019 లో తరుణ్ భాస్కర్ మీకు మాత్రమే చెప్తా అనే చిత్రంలో కథానాయకుడిగా నటించాడు. 2020లో వచ్చిన మిడిల్ క్లాస్ మెలోడీస్ లో అతిథి పాత్ర పోషించాడు.

## వ్యక్తిగత జీవితం

తరుణ్ భాస్కర్ తండ్రి స్వస్థలం వరంగల్. తల్లి స్వస్థలం తిరుపతి. 1988 నవంబరు 5న చెన్నైలో పుట్టాడు. హైదరాబాదులో పెరిగాడు. ఇతని భార్య పేరు లత. ఆమె స్వస్థలం చిత్తూరు. ఆమె కొన్ని యాడ్ ఫిల్మ్స్ చేసింది.

## వృత్తి

మొదటి నుంచి తరుణ్ కు సినిమాల మీద ఆసక్తి ఉండేది. లఘు చిత్రాలను రూపకల్పన చేయడంతో మొదలు పెట్టాడు. మొదటగా తల్లి రాసిన ఓ కవితను ఓ లఘు చిత్రంలా తీసి ఐఐటీ మద్రాసులో జరుగుతున్న *సారంగ్* అనే ఉత్సవాల కోసం పంపాడు. అక్కడ దానికి బహుమతి వచ్చింది. అదే ఉత్సాహంతో *జర్నీ*, *సెరెండిపిటీ*, *మినిట్స్‌ టు మిడ్‌నైట్‌*, *అనుకోకుండా*, *సైన్మా* లాంటి లఘు చిత్రాలను రూపొందించాడు. వీటిలో కొన్ని కేన్స్ ఫిల్మ్ ఫెస్టివల్, ఇంఫాల్ ఫిల్మ్ ఫెస్టివల్ లాంటి చిత్రోత్సవాలకు ఎంపికయ్యాయి. జునూన్ అనే సినిమాకు పీపుల్స్ చాయిస్ అవార్డు వచ్చింది. అనుకోకుండా అనే సినిమా యూట్యూబులో అత్యధికులు వీక్షించారు. సైన్మాకి కూడా పలు పురస్కారాలు దక్కాయి. ఈ సినిమా చూసిన మంచు లక్ష్మి తనతో ఓ చిత్రానికి పనిచేయమని కోరింది. ఆ సినిమా స్క్రిప్టు పని జరుగుతున్న సమయంలో తరుణ్ తండ్రి మరణించడంతో అది వాయిదా పడింది. తరువాత పెళ్ళి చూపులు సినిమాతో దర్శకుడిగా పరిచయమయ్యాడు. ఈ సినిమాలో కథా నాయకుడైన విజయ్ దేవరకొండ, తరుణ్ ముందు నుంచి స్నేహితుడు కావడంతో ఆ పరిచయంతో నిర్మాత రాజ్ కందుకూరిని కలిసి అవకాశాన్ని చేజిక్కించుకున్నాడు. తన మొదటి సినిమాకే జాతీయ పురస్కారాన్ని సొంతం చేసుకున్నాడు.

| సంవత్సరం
 | సినిమా
 | దర్శకుడు
 | నిర్మాత
 | నటుడు
 | రచయిత/మాటలు
 | స్క్రీన్ ప్లే
 | ఇతర వివరాలు
 |
| --- | --- | --- | --- | --- | --- | --- | --- |
| 2011
 | *ద జర్నీ* | Yes
 | No
 | No
 | Yes
 | Yes
 | లఘుచిత్రం
 |
| 2012
 | అనుకోకుండా
 | Yes
 | No
 | No
 | Yes
 | Yes
 | లఘుచిత్రం
 |
| 2015
 | సైన్మా
 | Yes
 | No
 | No
 | Yes
 | Yes
 | లఘుచిత్రం
 |
| 2016 | పెళ్ళిచూపులు
 | Yes
 | No
 | No
 | Yes
 | Yes
 | 2 జాతీయ పురస్కారాలు
 |
| 2018 | మహానటి
 | No
 | No
 | Yes
 | No
 | No
 |  |
| 2018
 | ఈ నగరానికి ఏమైంది?
 | Yes
 | No
 | No
 | Yes
 | Yes
 |  |
| 2018 | సమ్మోహనం
 | No
 | No
 | Yes
 | No
 | No
 |  |
| 2019
 | ఫలక్‌నుమా దాస్‌
 | No
 | No
 | Yes
 | No
 | No
 |  |
| 2019 | మీకు మాత్రమే చెప్తా
 | No
 | No
 | Yes
 | No
 | No
 |  |
| 2020
 | *మిడిల్ క్లాస్ మెలోడీస్* | No
 | No
 | Yes
 | No
 | No
 |  |
| 2021
 | స్కైలాబ్
 | No
 | No
 | Yes
 | No
 | No
 |  |
| 2022
 | సీతా రామం
 | No
 | No
 | Yes
 | No
 | No
 |  |
| 2023
 | దాస్‌ కా ధమ్కీ
 | No
 | No
 | Yes
 | No
 | No
 |  |
| 2023
 | *యాంగర్ టేల్స్* | No
 | No
 | Yes
 | No
 | No
 |  |
| 2023
 | బాయ్స్ హాస్టల్
 | No
 | No
 | Yes
 | No
 | No
 |  |
| 2023
 | కీడా కోలా
 | Yes
 | No
 | Yes
 | Yes
 | Yes
 |  |
| 2024
 | మస్తు షేడ్స్ ఉన్నాయ్ రా
 | No
 | No
 | Yes
 | No
 | No
 |  |
| 2026
 | *ఓం శాంతి శాంతి శాంతిః* |  |  |  |  |  |  |
| 2026
 | గాయపడ్డ సింహం
 |  |  |  |  |  |  |

## మూలాలు
# ఈషా రెబ్బ‌(నటి)

| ఈషా రెబ్బ‌ |
| --- |
| జననం |  (1990-04-19) 1990 ఏప్రిల్ 19 |
| వృత్తి | నటి |
| క్రియాశీలక సంవత్సరాలు | 2013-ప్రస్తుతం |

**ఈష రెబ్బ** (జననం 1990 ఏప్రిల్ 19) తెలుగు చలన చిత్రలలో నటించే నటి. ఆమె అంతకు ముందు... ఆ తరువాత... చిత్రం ద్వరా నటిగా పరిచయమైనది.

## జీవితం తొలి దశలో

ఈషా 1990 ఏప్రిల్ 19న జన్మించింది, తెలంగాణలోని హైదరాబాద్, వ‌రంగ‌ల్ నగరాలలో పెరిగింది. ఆమే ఎం.బి.ఏ చేసింది. ఫేస్‌బుక్‌లో అమే చిత్రాలు చుసిన ఇంద్రగంటి మోహన కృష్ణ అమెను అంతకు ముందు... ఆ తరువాత... చిత్రంలో నటించటానికి ఎంపిక చేసారు.

## కెరీర్

ఈష అంతకు ముందు ఆ తరువాత. చిత్రం ద్వరా నటిగా పరిచయమైనది. ఈ చిత్రం బాక్స్ ఆఫీసు వద్ద విజయం సాధించింది., దక్షిణాఫ్రికాలో ఇంటర్నేషనల్ ఇండియన్ ఫిల్మ్ ఫెస్టివల్ లో ఉత్తమ చిత్రం కొరకు ప్రతిపాదించబడింది. ఆ తరువాత ఆమె బందిపొటు, అమి తుమి, మయా మాల్, దర్శకుడు,అ! మొదలైన చిత్రాలలో నటించింది.

## నటించిన చిత్రాలు

| సంవత్సరం
 | చలన చిత్రం
 | సహనటులు
 | పాత్ర
 | భాష
 | ఇతర వివరాలు
 |
| --- | --- | --- | --- | --- | --- |
| 2012
 | లైఫ్ ఈజ్ బ్యూటీఫుల్
 |  | హరిణి
 | తెలుగు
 |  |
| 2013
 | అంతకు ముందు... ఆ తరువాత...
 | సుమంత్ అశ్విన్
 | అనన్య
 |  |
| 2015
 | బందిపోటు
 | అల్లరి నరేష్
 | జాహ్నవి
 |  |
| 2016
 | ఓయ్
 | గీతన్ బ్రిట్టో
 | శ్వేత
 | తమిళం
 | తొలి తమిళ చిత్రం
 |
| 2017
 | అమి తుమి
 | అడివి శేష్
 | దీపిక
 | తెలుగు
 |  |
| *మాయ మాల్* | దిలీప్ కుమార్
 | మైత్రి
 |  |
| *దర్శకుడు* | అశోక్
 | నమృత
 |  |
| 2018
 | అ!
 | నిత్య మేనన్‌
 | రాధ
 |  |
| బ్రాండ్ బాబు
 | సుమంత్ శైలేంద్ర
 |  |
| అరవింద సమేత వీర రాఘవ
 | జూనియర్ ఎన్.టి.ఆర్
 | సునంద
 |  |
| సుబ్రహ్మణ్యపురం
 | సుమంత్
 | ప్రియ
 |  |
| సవ్యసాచి
 | నాగచైతన్య
 | అనామిక పాత్ర
 | అతిధి పాత్ర
 |
| 2019
 | రాగల 24 గంటల్లో
 | సత్యదేవ్
 | విద్య
 |  |
| 2021
 | మోస్ట్ ఎలిజిబుల్ బ్యాచ్‌ల‌ర్
 | అఖిల్ అక్కినేని
 | గీతిక "గీత"
 | అతిథి పాత్ర
 |
| 2022
 | *ఒట్టు* | కళ్యాణి
 | మలయాళం
 | మలయాళం అరంగేట్రం; ద్విభాషా చిత్రం
 |  |
| *రెండగం* | తమిళం
 |
| *నితం ఒరు వానం* | నిజమైన మతివదాని
 | అతిధి పాత్ర
 | [ *ఆధారం అవసరం* ] |
| 2023
 | *మామా మశ్చీంద్ర* | "వైరల్" విశాలాక్షి
 | తెలుగు
 |  |  |
| 2026
 | *ఓం శాంతి శాంతి శాంతిహి* | కొండవీటి ప్రశాంతి
 |

## అంతర్జాల ధారావాహికలు

| సంవత్సరం
 | ధారావాహిక
 | పాత్ర
 | భాష
 | వేదిక
 | ఇతర వివరాలు
 |
| --- | --- | --- | --- | --- | --- |
| 2021
 | 3 రోజస్
 | రితిక "రితు"
 | తెలుగు
 | ఆహ
 | ధారావాహిక ఆరంగేట్రం
 |
| పిట్ట కథలు
 | ప్రియాంక "పింకీ"
 | నెట్‌ఫ్లిక్స్
 | పింకి అను సంకలనం.
 |
| 2023
 | మాయాబజార్ ఫర్ సేల్
 | వల్లి శాస్త్రీ
 | జ్సీ5
 |  |
| దయ
 | అలివేలు
 | హాట్స్టార్
 |  |
| 2025
 | త్రీ రోజెస్ సీజన్ 2
 | రితిక "రితు"
 |  | ఆహ
 |  |

## మూలాలు

## బాహ్య లింక్లు

* IMDb
# ఎ. నంద్ కిషోర్

ఎ. నంద్ కిషోర్| వ్యక్తిగత సమాచారం |
| --- |
| పూర్తి పేరు | అమ్మనబోల్ నంద్ కిషోర్ |
| పుట్టిన తేదీ |  (1970-07-10) 1970 జులై 10 వరంగల్, తెలంగాణ |
| పాత్ర | అంపైర్ |
| దేశీయ జట్టు సమాచారం
 |
| Years | Team |
| 1994-2002 | హైదరాబాదు క్రికెట్ టీం |
|  |
| అంపైరుగా  |
| కెరీర్ గణాంకాలు |
|

| పోటీ | ఫస్ట్-క్లాస్ | లిస్టు-ఏ |
| --- | --- | --- |
| మ్యాచ్‌లు | 76 | 35 |
| చేసిన పరుగులు | 4,352 | 896 |
| బ్యాటింగు సగటు | 35.38 | 28.90 |
| 100లు/50లు | 9/18 | 0/5 |
| అత్యధిక స్కోరు | 214 | 90 నాటౌట్ |
| వేసిన బంతులు | 30 | 67 |
| వికెట్లు | 0 | 0 |
| బౌలింగు సగటు | - | - |
| ఒక ఇన్నింగ్సులో 5 వికెట్లు | 0 | 0 |
| ఒక మ్యాచ్‌లో 10 వికెట్లు | 0 | 0 |
| అత్యుత్తమ బౌలింగు | - | - |
| క్యాచ్‌లు/స్టంపింగులు | 95/0 | 7/0 |

 |
|  |
| మూలం: ESPNcricinfo,  22 ఆగస్టు 2018 |

**ఎ. నంద్ కిషోర్**, తెలంగాణకు చెందిన మాజీ ఫస్ట్-క్లాస్ క్రికెట్ క్రీడాకారుడు. 2015-16లో జరిగిన రంజీ ట్రోఫీలో మ్యాచ్‌లలో అంపైర్ గా బాధ్యతలు నిర్వర్తించాడు.

## జననం

నంద్ కిషోర్ 1970, జూలై 10న తెలంగాణ రాష్ట్రంలోని వరంగల్ పట్టణంలో జన్మించాడు.

## క్రికెట్ రంగం

### ఫస్ట్-క్లాస్

1994-95 మధ్య ఫస్ట్-క్లాస్ క్రికెట్ లోకి ఆరంగ్రేటం చేశాడు. 2004 నవంబరు 7 నుండి 10 వరకు చెన్నై నగరంలో తమిళనాడు క్రికెట్ జట్టుతో జరిగిన మ్యాచ్ లో చివరిసారిగా ఆడాడు. 76 మ్యాచ్‌ల్లో 35.38 బ్యాటింగ్ సగటుతో 4,352 పరుగులు చేశాడు. ఇందులో 9 సెంచరీలు, 18 అర్థసెంచరీలు ఉన్నాయి. 214 పరుగులతో అత్యధిక వ్యక్తిగత స్కోర్ చేశాడు.

### లిస్టు-ఎ

1994-95 మధ్య లిస్టు-ఎ క్రికెట్ లోకి ఆరంగ్రేటం చేశాడు. 2001-02లో జరిగిన మ్యాచ్ లో చివరిసారిగా ఆడాడు. 35 మ్యాచ్‌ల్లో 28.90 బ్యాటింగ్ సగటుతో 896 పరుగులు చేశాడు. ఇందులో 5 అర్థసెంచరీలు ఉన్నాయి. 90 (నాటౌట్) పరుగులతో అత్యధిక వ్యక్తిగత స్కోర్ చేశాడు.

## మూలాలు

## బయటి లింకులు

* ఎ. నంద్ కిషోర్ at ESPNcricinfo
# వరంగల్ మ్యూజియం

వరంగల్ మ్యూజియం|  |
| Wikimedia | © OpenStreetMap |
| Established | 1991 |
| Location | వరంగల్, తెలంగాణ, భారతదేశం |

**వరంగల్ మ్యూజియం**, తెలంగాణ రాష్ట్రం, వరంగల్‌లోని మ్యూజికల్ గార్డెన్ కాంప్లెక్స్‌లో ఉన్న మ్యూజియం. కాకతీయుల కాలం నాటి కళాఖండాలను భద్రపరిచి, ప్రజలకు అందుబాటులో ఉంచేందుకు ఈ మ్యూజియం ఏర్పాటు చేయబడింది. ప్రస్తుతం ఇది భారత పురాతత్వ సర్వే సంస్థ నిర్వహణలో ఉంది.

## చరిత్ర

1985లో వరంగల్ మున్సిపల్ కార్పోరేషన్ పక్క స్థలంలో ప్లానిటోరియం మార్గంలో ఈ మ్యూజియంను ఏర్పాటు చేశారు. అప్పటి గవర్నర్ శంకర్ దయాల్ శర్మ ఈ భవన నిర్మాణానికి శంకుస్థాపన చేశాడు. పూర్తయిన మ్యూజియం భవనాన్ని 1987లో అప్పటి ముఖ్యమంత్రి నేదురుమల్లి  జనార్దనరెడ్డి ప్రారంభించాడు. కోట సమీపంలో 2015, జనవరిలో అప్పటి పర్యాటక శాఖ మంత్రి ఎ. చందూలాల్ కొత్త మ్యూజియం భవనానికి శంకుస్థాపన చేశాడు.

## సేకరణలు

ఈ మ్యూజియంలో హిందూ, బౌద్ధ, జైన మతాలకు చెందిన శిల్పాల సేకరణ ఉంది. పెద్ద నంది, పాలరాతి బుద్ధుడు, చాముండాలతోపాటు అనేక శైవ శిల్పాలు ఉన్నాయి. 11వ శతాబ్దపు పార్శ్వనాథ చిత్రం, 12వ శతాబ్దపు వీరభద్ర చిత్రం నుండి షణ్ముఖ లేదా స్కందను కూడా కలిగి ఉంది. ఇందులో పురాతన నాణేలు, కుండల ముక్కల సేకరణ కూడా ఉంది. సూర్యాపేట జిల్లాలోని పిల్లలమర్రి వద్ద 13వ శతాబ్దపు దేవాలయాలతోసహా ఆ ప్రాంతంలోని కాకతీయ ఆలయ ప్రదేశాలను ఇది వివరిస్తుంది.

శిల్పాలు, సరస్వతి, గణపతి విగ్రహాలతో పాటు 300 నాణేలు, చోళులు, చాళక్యులు, కాకతీయులు ఉపయోగించిన వస్తువులు, వంట గిన్నెలు, మట్టి పాత్రలు, ఏడు పడగల సర్పం పడగ విప్పి నిలబడిన భంగిమలో విగ్రహాలు, సమకాలీన చిత్రాలు, కాంస్యాలు, ఆయుధాలు, పశ్చిమ చాళుక్యులు, కాకతీయులకు చెందిన శిల్పాలు, శాసనాలు, తాళపత్ర రాతప్రతులు, గారలు, బిడ్రివేర్, నాణేలు, టెర్రకోట, చైనావేర్, ఎనామెల్‌వేర్‌లు, ఎపిగ్రాఫ్‌లు, రాగి ప్లేట్లు, గ్రాంట్లు ఉన్నాయి. మ్యూజియంలోని గ్రంథాలయంలో వరంగల్ పాలకుల చరిత్రకు సంబంధించిన సమాచారంతో పాటుగా దాదాపు 3,000 పుస్తకాలు ఉన్నాయి.

## ఇతర వివరాలు

* ఈ మ్యూజియంను చూసేందుకు రాష్ట్రంలోని పలు జిల్లాలతోపాటు దేశ, విదేశాల నుంచి పర్యాటకులు వస్తుంటారు.
* సందర్శకుల సంఖ్య పెరగడంవల్ల పాత భవనం కాకుండా వరంగల్ కోటలో కొత్త భవనం నిర్మాణం చేయాలని ప్రభుత్వం నిర్ణయించి, 3 కోట్ల 50 లక్షలు మంజూరు చేసింది.

## మూలాలు
# వరంగల్ చపాట మిరపకాయ

| చపాట మిరపకాయ |
| --- |
| ప్రత్యామ్నాయ పేర్లు | టమాటా మిరప |
| ప్రాంతం | వరంగల్, తెలంగాణ |
| దేశం | భారతదేశం |
| నమోదైంది | 2022 |

వరంగల్ చపాట మిరపకాయని "టమాటా మిరప" అని కూడా అంటారు, దీనిని తెలంగాణలో ప్రత్యేకంగా పండిస్తారు. దీనికి 2025, మార్చి 28న భారత ప్రభుత్వం జిఐ రిజిస్ట్రీ ద్వారా భౌగోళిక సూచిక ట్యాగ్‌ను మంజూరు చేసింది. ఇది తెలంగాణ రాష్ట్రం నుండి భౌగోళిక గుర్తింపు పొందిన 18 వ ఉత్పత్తి, అలాగే జిఐ ట్యాగ్ పొందిన మొదటి ఉద్యానవన ఉత్పత్తి.

## వివరణ

ఈ మిరపకాయలు లావుగా, ఎరుపు రంగులో ఉంటాయి. ఇవి టమాటా ఆకారంలో ఉండటం వల్ల వీటిని టమాటా మిరపకాయ అని కూడా పిలుస్తారు. ఈ మిర్చి తక్కువ ఘాటుతో రుచికరంగా ఉంటుంది. దీని స్కోవిల్లే స్కేల్ రేటింగ్ 0. చపాట మిర్చి పొడిని పచ్చళ్లలో ఎక్కువగా ఉపయోగిస్తారు. మిఠాయిలు, ఆహార పదార్థాలు, సౌందర్య సాధనాలు, పానీయాలు, ఔషధాలు, వస్త్ర పరిశ్రమల్లో కూడా ఈ మిర్చిని రంగు కోసం వాడుతారు. 2023 సంవత్సరంలో ఈ చపాట మిర్చి క్వింటా ధర లక్ష రూపాయలు ఉంది. స్థానిక నేలలు, వాతావరణ అనుకూలతల వల్ల ఈ పంట ఉమ్మడి వరంగల్ జిల్లాలోనే ఎక్కువగా సాగు చేస్తారు. ఇక్కడ 20 వేల మందికి పైగా రైతులు ఏటా దాదాపు 7 వేల ఎకరాల్లో 10 వేల టన్నులకు పైగా ఈ మిరపకాయలను పండిస్తారు. ఈ రకాన్ని తెలంగాణాలో ఎక్కువగా వరంగల్, భూపాలపల్లి, హనుమకొండ, ములుగు జిల్లాలో ఎక్కువగా సాగు చేస్తారు. దేశీయ మార్కెట్లో, ముఖ్యంగా మహారాష్ట్ర, ఉత్తరప్రదేశ్, మధ్యప్రదేశ్ వంటి ప్రాంతాలలో ఈ మిరపకాయకు అధిక డిమాండ్ ఉంది. దీనికి పశ్చిమాసియా, యూరోపియన్ దేశాలలో కూడా అధిక డిమాండ్ ఉంది.

## జిఐ ట్యాగ్

వరంగల్ జిల్లా దుగ్గొండి మండలం తిమ్మంపేట మిరప రైతు ఉత్పత్తిదారుల సంఘం, మహబూబాబాద్‌ జిల్లా మల్యాలలోని ఉద్యాన పరిశోధన కేంద్రం, కొండా లక్ష్మణ్‌ వర్సిటీలు జిఐ ట్యాగ్ కోసం 2022 సంవత్సరంలో ఇండియన్ పేటెంట్ సంస్థకు దరఖాస్తు చేశాయి.

## మూలాలు
# వరంగల్ సెంట్రల్ జైలు

వరంగల్ సెంట్రల్ జైలు| వరంగల్ సెంట్రల్ జైలు |
|  |
| Location | వరంగల్, తెలంగాణ, భారతదేశం |
| Coordinates | ﻿ / ﻿ |
| Opened | 1885 |
| Managed by | డైరెక్టర్ జనరల్ & ఇన్స్పెక్టర్ జనరల్ ఆఫ్ ప్రిజన్స్ అండ్ కరెక్షనల్ సర్వీసెస్, తెలంగాణ ప్రభుత్వం |

వరంగల్ సెంట్రల్ జైలు వరంగల్లో ఉన్నది. దీనిని నిజాం పాలనా సమయంలో నిర్మించారు. నిజాం హయాంలో స్వాతంత్ర్య సమరయోధులు, తెలంగాణ సాయుధ రైతాంగ పోరాట వీరులు, పీపుల్స్‌వార్‌ వ్యవస్థాపకుల్లో ఒకరైన కేజీ సత్యమూర్తి, మావోయిస్టు కేంద్ర పొలిట్‌బ్యూరో సభ్యుడు కోబాడ్‌ గాంధీ, శాఖమూరి అప్పారావు, విరసం నేత వరవరరావు, సీపీఐఎంఎల్‌ (జనశక్తి) వర్గ నాయకుడు కూర రాజన్న, ఆర్‌ఓసీ రవూఫ్, నూడెమోక్రసీ గడ్డం వెంకట్రామయ్య అలియాస్‌ దొరన్న, బోగా శ్రీరాములు అలియాస్‌ మాధవ్, ధనసరి సమ్మన్న అలియాస్‌ గోపి, మధుతోపాటు దళ కమాండర్, సభ్యులు ఇక్కడ ఖైదీలుగా గడిపారు.

## చరిత్ర

దీనిని 1886లో నిజాం పాలనలో ఉత్తర తెలంగాణ ప్రాంత ఖైదీల కోసం నిర్మించారు. ఈ  జైలును బ్రిటిష్‌ ఇంజనీర్లు డంగు సున్నం, ఇంగ్లండ్‌ నుంచి తెప్పించిన ఇనుమును వాడి నిర్మించారు. ఇప్పటికీ లాకప్‌ ఇనుప కడ్డీలపై మేడిన్‌ ఇంగ్లండ్‌ అని ఉంటుంది. దీని విస్తీర్ణం 66 ఎకరాలు. కాళోజీ నారాయణరావు మెడికల్‌ యూనివర్సిటీకి ఆరు ఎకరాలు ఇవ్వడంతో అరవై ఎకరాలు మిగిలాయి. సుమారు 30 ఎకరాల్లో పరిపాలనా భవనం, ఖైదీల బ్యారెక్‌లు, హై సెక్యూరిటీ బ్యారెక్‌లు, ఖైదీల ఉపాధి కోసం ఏర్పాటు చేసిన కర్మాగారాలు, ఆస్పత్రిలు ఉన్నాయి. జైలు నిర్మించిన సమయంలో 51 బ్యారెక్‌లను నిర్మించారు. భద్రత కోసం ఎత్తయిన ప్రహరీ, ఐదు వాచ్‌ టవర్లు, పరిపాలనా కోసం మరో టవర్‌ను కట్టారు. 2010లో రెండు కొత్త బ్యారెక్‌లు, హై సెక్యూరిటీ ప్రహరీ, నాలుగు కొత్త వాచ్‌ టవర్లను నిర్మించారు.

## భద్రత

ఈ జైలులో కమాండ్‌ కంట్రోల్‌ రూం, హైసెక్యూరిటీ బ్యారక్స్, నిరంతర పర్యవేక్షణతో హైసెక్యూరిటీ బ్యారక్స్‌లో 48 సెల్స్‌ ఉన్నాయి. వీటికి ప్రత్యేక లాకింగ్‌ సిస్టం, సీసీ కెమెరాలతో నిరంతర నిఘా ఉంటుంది. ఈ జైల్లోని కమాండ్‌ కంట్రోల్‌ రూం నుంచి 24 గంటల పాటు సిబ్బంది నిఘా ఉంటుంది. భద్రతా చర్యల్లో భాగంగా 154 శక్తివంతమైన హైరిజల్యూషన్‌ సీసీ కెమెరాలను ఏర్పాటు చేశారు. ఇక్కడ నక్సల్స్‌ కోసం ప్రత్యేకంగా నక్సల్స్‌ బ్యారెక్‌ (ఎన్‌ఎక్స్‌ఎల్‌) ఏర్పాటు చేశారు. ప్రస్తుతం జైల్లో 956 ఖైదీలు ఉన్నారు.

## ఉపాధి

ఈ  జైలులో అనేక పరిశ్రమలు ఉన్నాయి. జైలు ఆవరణలో రెండు పెట్రోల్‌ పంపులను ఖైదీలతో నిర్వహిస్తున్నారు. దర్రీస్, సబ్బులు, ఫినాయిల్, స్టీల్‌ బీరువాలు, బెంచీలు తయారు చేసే పరిశ్రమలు ఉన్నాయి. ఇక్కడి ఉత్పత్తులను ‘మై నేషన్‌’ బ్రాండ్‌ పేరిట విక్రయిస్తారు. వాటి నుంచి సంవత్సరానికి సుమారు రూ.3 కోట్ల వరకు ఆదాయం వస్తుంది. నేరాలు చేసేవారి మనస్తత్వం మార్చేందుకు ‘ఉన్నతి’ పేరిట ప్రత్యేక కార్యక్రమాన్ని నిర్వహిస్తారు. చదువుకోవాలనే ఆసక్తి ఉన్న వారి కోసం అంబేద్కర్‌ ఓపెన్‌ యూనివర్సిటీ ద్వారా డిగ్రీ, పీజీ కోర్సులను జైలులోనే అందిస్తున్నారు.

## జైలు తరలింపు

ఈ జైలుని కూలగొట్టి అందులో రీజనల్‌ కార్డియాక్‌ సెంటర్‌ను నిర్మిస్తున్నారు. ప్రభుత్వం మామునూరులో కొత్త జైలు నిర్మాణానికి స్థలం కేటాయించింది. కొత్త నిర్మాణాలు పూర్తయ్యే వరకు ఖైదీలను ఇతర జైళ్లలో ఉంచుతారు.

## మూలాలు

## ఇవి కూడా చూడండి

* సెల్యులార్ జైల్
* తీహార్ జైలు
# సూర్యాపేట జిల్లా

**సూర్యాపేట జిల్లా,** తెలంగాణలోని 33 జిల్లాలలో ఒకటి. 2016 అక్టోబరు 11 దసరా పండుగనాడు ఈ జిల్లా అవతరించింది. ఈ జిల్లాలో 2 రెవెన్యూ డివిజన్లు, 23 మండలాలు ఉన్నాయి.. సూర్యాపేట జిల్లాలో 279 గ్రామాలు ఉండగా.. 10,99,560 మంది జనాభా ఉన్నారు. జిల్లా విస్తీర్ణం 1415.68 చదరపు కిలోమీటర్లుగా ఉంది.65వ నెంబరు జాతీయ రహదారిపై ఉన్న సూర్యాపేట పట్టణం ఈ జిల్లా పరిపాలనకేంద్రంగా ఉంది. జిల్లాలో సూర్యాపేట, కోదాడ, హుజూర్ నగర్ అనే మూడు రెవెన్యూ డివిజన్లు ఉన్నాయి. ఈ జిల్లా నల్గొండ, ఖమ్మం, యాదాద్రి భువనగిరి, జనగాం, మహబూబాబాద్ జిల్లాలతోపాటు ఆంధ్రప్రదేశ్ రాష్ట్రంతో సరిహద్దులను పంచుకుంటుంది.

## భౌగోళికం

సూర్యాపేట జిల్లా
జిల్లా విస్తీర్ణం 3,374.41 square kilometres (1,302.87 sq mi) గా ఉంది.

## జనాభా

  తెలుగు (83.28%)  లంబాడి (11.24%)  ఉర్దూ (4.97%)  ఇతర (0.51%)

2011 భారత జనగణన ప్రకారం ఈ జిల్లాలో 1,099,560 మంది జనాభా ఉన్నారు. 2011 లెక్కల ప్రకారం 83.28% మంది తెలుగు, 11.24% లంబాడి, 4.97% ఉర్దూ మొదటి భాషగలవారు ఉన్నారు.

## ముఖ్య పట్టణాలు

* కోదాడ
* హుజూర్‌నగర్
* నేరేడుచర్ల
* తిరుమలగిరి
* తుంగతుర్తి

## మార్కెటింగ్ యార్డు

రాష్ట్రంలోనే ముఖ్యమైన మార్కెటింగ్ యార్డు సూర్యాపేటలో ఉంది.

## జిల్లాలోని మండలాలు

సూర్యాపేట పట్టణ వీక్షణ చిత్రం
పిల్లలమర్రి దేవాలయం,సూర్యాపేట్

1. ఆత్మకూరు (S) మండలం
2. చివ్వెంల మండలం
3. మోతే మండలం
4. జాజిరెడ్డిగూడెం మండలం
5. నూతనకల్ మండలం
6. పెన్‌పహాడ్ మండలం
7. సూర్యాపేట మండలం
8. తిరుమలగిరి మండలం
9. తుంగతుర్తి మండలం
10. గరిడేపల్లి మండలం
11. నేరేడుచర్ల మండలం
12. నాగారం మండలం \*
13. మద్దిరాల మండలం \*
14. పాలకీడు మండలం \*
15. చిలుకూరు మండలం
16. హుజూర్‌నగర్ మండలం
17. కోదాడ మండలం
18. మట్టంపల్లి మండలం
19. మేళ్లచెరువు మండలం
20. మునగాల మండలం
21. నడిగూడెం మండలం
22. అనంతగిరి మండలం \*
23. చింతలపాలెం \*

గమనిక:\* పునర్య్వస్థీకరణలో భాగంగా జిల్లాలో  కొత్తగా ఏర్పడిన మండలాలు (5)

## రవాణా సౌకర్యాలు

పుణే నుండి విజయవాడ వెళ్ళు జాతీయ రహదారి (సంఖ్య 65) ఈ జిల్లా గుండా వెళుతుంది.ఈ జిల్లాకు రైలుమార్గ సౌకర్యం లేదు.

## సంస్కృతి, పర్యాటకం

* లింగమంతుల స్వామి దేవాలయం - సూర్యాపేట నుండి 5 కి.మీ.
* శ్రీ పార్వతీ మహాదేవ నామేశ్వర దేవాలయం, చెన్నకేశవ స్వామి దేవాలయం, పిల్లలమర్రి - సూర్యాపేట నుండి 6 కి.మీ
* దండు మైసమ్మ దేవాలయం - సూర్యాపేట నుండి 12 కి.మీ
* శ్రీ ఉండ్రుగొండ లక్ష్మీనరసింహస్వామి దేవాలయం, ఉండ్రుగొండ - సూర్యాపేట నుండి 13 కి.మీ
* మూసీ రిజర్వాయర్ - సూర్యాపేట నుండి 27 కి.మీ
* ఫణిగిరి బౌద్ధ స్థలం - సూర్యాపేట నుండి 42 కి.మీ
* అనంతగిరి కొండ - సూర్యాపేట నుండి 54 కి.మీ
* జనపాడు దర్గా - సూర్యాపేట నుండి 55 కి.మీ
* స్వయంబు శంభు లింగేశ్వర దేవాలయం, మేళ్లచెరువు - సూర్యాపేట నుండి 63 కి.మీ
* మట్టపల్లి శ్రీ లక్ష్మీ నరసింహ స్వామి దేవాలయం, మట్టపల్లి - సూర్యాపేట నుండి 80 కి.మీ

## జిల్లా ప్రముఖులు

1. సినీ నటులు కాంతారావు, ప్రభాకర్ రెడ్డి, వేణు మాధవ్ సూర్యాపేట జిల్లాకు చెందినవారు.
2. ఆర్మీ కల్నల్, మహా వీర్ చక్ర అవార్డు గ్రహీత బి. సంతోష్ బాబు (గల్వాన్ వ్యాలీ ఘర్షణలో మరణించాడు)

## ఇవి కూడా చూడండి

* జిల్లా గ్రామాల జాబితా

## మూలాలు

## వెలుపలి లంకెలు
# వనపర్తి జిల్లా

వనపర్తి జిల్లా, తెలంగాణలోని 33 జిల్లాలలో ఒకటి.వనపర్తి జిల్లా, 2016 అక్టోబరు 11న ప్రారంభించబడింది.

వనపర్తి జిల్లాకొత్తగా ఏర్పడిన ఈ జిల్లాలో వనపర్తి రెవెన్యూ డివిజన్ కేంధ్రం. జిల్లాలో 14 మండలాలు ఉన్నాయి. 1948 వరకు సంస్థాన కేంద్రంగా పనిచేసిన వనపర్తి పట్టణం ఈ జిల్లా పరిపాలన కేంద్రంగా మారింది. ఇందులోని అన్ని మండలాలు మునుపటి మహబూబ్‌నగర్ జిల్లా పరిధిలోనివే.

వనపర్తి జిల్లా

## జిల్లాలోని మండలాలు

1. వనపర్తి మండలం
2. గోపాలపేట మండలం
3. రేవల్లి మండలం \*
4. పెద్దమందడి మండలం
5. ఘన్‌పూర్ మండలం
6. పాన్‌గల్‌ మండలం
7. పెబ్బేరు మండలం
8. శ్రీరంగాపూర్ మండలం \*
9. వీపన్‌గండ్ల మండలం
10. చిన్నంబావి మండలం \*
11. కొత్తకోట మండలం
12. మదనాపూర్ మండలం \*
13. ఆత్మకూరు మండలం
14. అమరచింత మండలం \*
15. ఏదుల మండలం \*

గమనిక:\* పునర్య్వస్థీకరణలో భాగంగా జిల్లాలో  కొత్తగా ఏర్పడిన మండలాలు (5)

## రవాణా సౌకర్యాలు

దేశంలో అతిపొడవైన జాతీయ రహదారి 44 జిల్లా గుండా వెళ్తుంది. పెబ్బేరు, కొత్తకోట ఈ జాతీయ రహదారిపై ఉన్న ముఖ్య పట్టణాలు.

## దర్శనీయ ప్రాంతాలు

* శ్రీ కృష్ణదేవరాయ ప్యాలస్
* తిరుమలయ్య గుట్ట ఫారెస్టు ఎకో పార్కు
* శ్రీ వెంకటేశ్వర స్వామి దేవాలయం

* శ్రీరంగాపూర్ రంగనాయకస్వామి దేవాలయం
* ఘన్‌పూర్ కోట
* బుద్దారం గండి ఆంజనేయస్వామి

* ఏదుల ఎర్రగట్టు ఆంజనేయస్వామి

## జిల్లా ప్రముఖులు

1. సింగిరెడ్డి నిరంజన్‌ రెడ్డి: రాజకీయ నాయకుడు
2. రావుల చంద్రశేఖర్ రెడ్డి: రాజకీయ నాయకుడు
3. జిల్లెల చిన్నారెడ్డి: రాజకీయ నాయకుడు
4. వంగీపురం నీరజాదేవి: కూచిపూడి నృత్యకారిణి
5. కిరణ్ రావు: ఇండియన్ ఫిల్మ్ ప్రొడ్యూసర్

## ఇవి కూడా చూడండి

* వనపర్తి జిల్లా గ్రామాల జాబితా

## మూలాలు

## వెలుపలి లింకులు
# కామారెడ్డి జిల్లా

| Kamareddy district |
| --- |
| District of Telangana |
| Temple at Domakonda fort |
| **Kamareddy district** |
| Country |  India |
| State | Telangana |
| Headquarters | Kamareddy |
| Mandalas | 23 |
| ప్రభుత్వం |
|  • District Collector | Shri Jithesh V Patil IAS |
|  • Parliament constituencies | 1 |
| విస్తీర్ణం |
|  • Total | 3,652 కి.మీ2 (1,410 చ. మై) |
| జనాభా  (2015) |
|  • Total | 10,04,259 |
|  • సాంద్రత | 277.2/కి.మీ2 (718/చ. మై.) |
| Demographics |
|  • Literacy | 56.51 |
|  • Sex ratio | 1033 |
| కాల మండలం | UTC+05:30 (IST) |
| Vehicle registration | TS–17 |

కామారెడ్డి జిల్లా
**కామారెడ్డి జిల్లా,** తెలంగాణలోని 33 జిల్లాలలో ఒకటి. కామారెడ్డి అనే పేరు సా.శ. 1600 నుండి 1640 కాలంలో దోమకొండ కోటను పరిపాలించిన “చిన్న కామిరెడ్డి” నుండి ఈ పేరు వచ్చింది. ఈ ప్రదేశం పూర్వె కోడూరుగా పిలువబడేది. ప్రస్తుతం కిష్టమ్మ గుడి దగ్గర ఈ గ్రామం ఉంది. 2016 అక్టోబరు 11న కొత్తగా అవతరించిన ఈ జిల్లాలో కామారెడ్డి, బాన్సువాడ, ఎల్లారెడ్డి అనే 3 రెవెన్యూ డివిజన్లు, 22 మండలాలు, 450 రెవెన్యూ గ్రామాలు ఉన్నాయి. 44వ నెంబరు జాతీయ రహదారిపై ఉన్న కామారెడ్డి పట్టణం ఈ జిల్లా పరిపాలన కేంద్రంగా మారింది. ఇందులోని అన్ని మండలాలు మునుపటి నిజామాబాదు జిల్లాలోనివే.

## జిల్లా గణాంకాలు

కామారెడ్డి జిల్లా విస్తీర్ణం: 3,667 చ.కి.మీ., జనాభా: 9,74,227, అక్షరాస్యత: 48.49 శాతంగా ఉన్నాయి.

## భౌగోళికం

జిల్లా 3,652.00 square kilometres (1,410.05 sq mi) విస్తీర్ణంతో రాష్ట్రంలో 15వ అతిపెద్ద జిల్లాగా నిలిచింది. కామారెడ్డికి ఉత్తరాన నిజామాబాద్ జిల్లా, తూర్పున రాజన్న సిరిసిల్ల, సిద్ధిపేట జిల్లాలు, దక్షిణాన సంగారెడ్డి, మెదక్ జిల్లాలు, పశ్చిమ-నైరుతిలో వరుసగా మహారాష్ట్ర, కర్ణాటక రాష్ట్రాలకు చెందిన నాందేడ్ జిల్లా, బీదర్ జిల్లాలు సరిహద్దులగా ఉన్నాయి.

## జనాభా

2011 భారత జనాభా లెక్కల ప్రకారం జిల్లాలో 974,227 మంది ఉన్నారు. జనాభాలో రాష్ట్రంలోని జిల్లాల్లో 15వ స్థానంలో ఉంది. మొత్తం జనాభాలో షెడ్యూల్డ్ కులాలు 15.77%, షెడ్యూల్డ్ తెగలు 8.41% ఉన్నారు. 2011 జనాభా లెక్కల ప్రకారం జిల్లాలో 72.87% జనాభా తెలుగు, 9.73% ఉర్దూ, 8.57% లంబాడీ, 3.89% మరాఠీ, 3.23% కన్నడ వారి మొదటి భాషగా మాట్లాడేవారు ఉన్నారు.

## జిల్లాలోని మండలాలు

తెలంగాణ ప్రభుత్వ ఉత్తర్వు సంఖ్య GO Ms No 230 Revenue (DA-CMRF) Department, Dated: 11-10-2016 ప్రకారం ఈ విభాగంలలో 22 (ఇరవై రెండు రెవెన్యూ మండలాలు ఉన్నాయి.

1. కామారెడ్డి మండలం
2. బిక్నూర్ మండలం
3. తాడ్వాయి మండలం
4. దోమకొండ మండలం
5. మాచారెడ్డి మండలం
6. సదాశివనగర్ మండలం
7. బాన్స్‌వాడ మండలం
8. బీర్కూర్ మండలం
9. బిచ్కుంద మండలం
10. జుక్కల్ మండలం
11. పిట్లం మండలం
12. మద్నూరు మండలం
13. నిజాంసాగర్‌ మండలం
14. యెల్లారెడ్డి మండలం
15. నాగిరెడ్డిపేట మండలం
16. లింగంపేట్ మండలం
17. గాంధారి మండలం
18. రాజంపేట్ మండలం\*
19. బీబీపేట మండలం\*
20. రామారెడ్డి మండలం\*
21. నసురుల్లాబాద్ మండలం\*
22. పెద్ద కొడపగల్ మండలం
23. డోంగ్లి మండలం\*
24. పాల్వంచ మండలం\*
25. మొహమ్మద్ నగర్ మండలం\*

గమనిక:\* పునర్య్వస్థీకరణలో భాగంగా జిల్లాలో  కొత్తగా ఏర్పడిన మండలాలు (6)

## ఇవి కూడా చూడండి

* జిల్లా గ్రామాల జాబితా

## మూలాలు

## వెలుపలి లంకెలు
# మహబూబాబాదు జిల్లా

| మహబూబాబాదు జిల్లా |
| --- |
| తెలంగాణలోని జిల్లా |
| పాండవుల గుట్ట |
| తెలంగాణలో మహబూబాబాదు జిల్లా స్థానం |
| దేశం | భారతదేశం |
| రాష్ట్రం | తెలంగాణ |
| ప్రధాన కేంద్రం | మహబూబాబాద్ |
| మండలాలు |
List
* 18
 |
| ప్రభుత్వం |
|  • District collector | కె.శశాంక |
|  • Lok Sabha constituencies | మహబూబాబాద్ |
|  • Vidhan Sabha constituencies | మహబూబాబాద్, డోర్నకల్, ఎల్లాండూ, ములుగు, పాలకుర్తి |
| విస్తీర్ణం |
|  • మొత్తం | 2,876.70 కి.మీ2 (1,110.70 చ. మై) |
| జనాభా  (2011) |
|  • మొత్తం | 7,74,549 |
|  • సాంద్రత | 270/కి.మీ2 (700/చ. మై.) |
| కాల మండలం | UTC+05:30 (IST) |
| Vehicle registration | TS–26 |

మహబూబాబాదు జిల్లా కలెక్టర్ కార్యాలయం
**మహబూబాబాద్‌ జిల్లా,** తెలంగాణలోని 33 జిల్లాలలో ఒకటి.

మహబూబాబాదు జిల్లా
2014లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016లో ప్రభుత్వం నూతన జిల్లాలు, రెవెన్యూ డివిజన్లు, మండలాల ఏర్పాటులో భాగంగా వరంగల్ జిల్లా పరిధిలోనున్న మహబూబాబాద్ రెవెన్యూ డివిజన్ ను జిల్లా కేంద్రంగా ది.11.10.2016 నుండి అమలులోకి తెస్తూ ప్రభుత్వం ఉత్తర్వులు జారీ చేసింది.

2016 అక్టోబరు 11 న నూతనంగా అవతరించిన ఈ జిల్లాలో మహబూబాబాదు రెవెన్యూ డివిజను ఒకటి కాగా నూతనంగా ఏర్పాటైన తొర్రూరు రెవెన్యూ డివిజను రెండవది. మహబూబాబాద్ జిల్లాలో 16 మండలాలు ఉన్నాయి.ఈ జిల్లాలోని 16 మండలాలలో మొదటి 12 మండలాలు మునుపటి వరంగల్ జిల్లాకు చెందిన పాత మండలాలు కాగా, బయ్యారం, గార్ల రెండు ఖమ్మం జిల్లాకు చెందినవి. చివరి రెండు మండలాలు మహబూబాబాద్ రెవెన్యూ డివిజను పరిధిలో ఉన్న దంతాలపల్లి, నర్స్ంపేట రెవెన్యూ డివిజన్ పరిధిలో ఉన్న గంగారం రెండు నూతన మండలాలగా ఏర్పడ్డాయి.

మహబూబాబాదు జిల్లా

## జిల్లాలోని మండలాలు

1. మహబూబాబాద్ మండలం
2. కురవి మండలం
3. కేసముద్రం మండలం
4. డోర్నకల్ మండలం
5. గూడూరు మండలం
6. కొత్తగూడ మండలం
7. చిన్నగూడూర్ మండలం\*
8. తొర్రూర్ మండలం
9. నెల్లికుదురు మండలం
10. మరిపెడ మండలం
11. నర్సింహులపేట మండలం
12. పెద్దవంగర మండలం\*
13. బయ్యారం మండలం
14. గార్ల మండలం
15. దంతాలపల్లి మండలం\*
16. గంగారం మండలం\*
17. ఇనుగుర్తి మండలం\*
18. సీరోల్ మండలం\*

గమనిక:\* పునర్య్వస్థీకరణలో భాగంగా జిల్లాలో  కొత్తగా ఏర్పడిన మండలాలు (4)

## ఇవి కూడా చూడండి

* జిల్లా గ్రామాల జాబితా

## మూలాలు

## వెలుపలి లింకులు